Пасля абодвух спектакляў “жываслоўцаў” чакалі авацыі поўнай залы, але яны былі з прысмакам суму для чатырох удзельнікаў тэатра, для якіх гэтая пастаноўка была выпускной – для студэнтаў 4 курса факультэта журналістыкі БДУ Святланы Чыжык, Інстытута інклюзіўнай адукацыі БДПУ Настассі Грыцкевіч, філалагічнага факультэта БДПУ Анатоля Глямбоцкага і Веранікі Бусел. Аднак яны зрабілі сваю справу, бо спектакль уразіў некаторых гледачоў настолькі, што яны выказалі жаданне ў наступным годзе далучыцца да старэйшага народнага калектыву педуніверсітэта.